За подпісам галоўнага ўрача, а сёння гэта Віктар Лішакоў, зацвярджаецца план на год. Там і дзень народзінаў шпіталя, Дзень блакадніка, Дзень памяці воінаў-інтэрнацыяналістаў, Дзень медработніка, Дзень Перамогі, Дзень Незалежнасці... Для пацыентаў штотыднёва праводзіцца два-тры мерапрыемствы. Гэта можа быць канцэрт, сустрэча, вечар паэзіі, вусны часопіс, штотыдзень паказваюць кіно. Усё гэта адбываецца ў актавай зале пасля 14-й. Таццяна Міхайлаўна называе сваіх гледачоў удзельнікамі хутчэй пасіўнага плану: калі падпяваць яны могуць з радасцю, дык танцы ім ужо супрацьпаказальныя.